Shalom ja hyvää iltaa! Olen Ma'ayan Hessen.
Tässä TV7-uutiset Jerusalemista. Uutisotsikoissa tänään: -
Pääministeri Benjamin Netanjahu varoitti Irania seurauksista -
sen osallisuudesta israelilaisten vastaiseen terrorismiin Länsirannalla.
Syyria syyttää Israelia iskuista sotilasinfrastruktuuriin.
Iran julisti kerskuen, että se on saanut yliotteen -
USA:sta, Israelista ja sen liittolaisista Lähi-idässä.
Turvallisuuslaitos tehostaa ponnisteluja terrorismia vastaan -
Länsirannan Juudeassa, Samariassa ja Jordaninlaaksossa.
Samalla hallinto on varoittanut yksiselitteisesti Irania, -
että israelilaisten vastaisen terrorismin tukeminen ei ole ilmaista.
Pääministeri Benjamin Netanjahu ja puolustusministeri Joav Gallant -
kävivät kolmen lapsen äidin hengen vaatineen terrori-iskun paikalla.
He vannoivat, että israelilaissiviilien vahingoittajat saavat maksaa kalliisti.
Tahdon ensinnä esittää surunvalitteluni Batshevan perheelle.
Jumala kostakoon hänet.
Hän oli kolmen lapsen äiti, joka tapettiin julmasti Hebronin lähellä.
Toivotan myös pikaista paranemista haavoittuneelle miehelle.
Me kaikki rukoilemme hänen puolestaan.
Olemme keskellä terroristihyökkäystä, -
jota Iran ja sen kätyrit rohkaisevat, ohjaavat ja rahoittavat.
Me kaikki uurastamme kellon ympäri, kaikki komentajat ja sotilaat, -
pidättääksemme murhaajat ja ne, jotka yrittävät murhata israelilaissiviilejä.
Tähän päivään mennessä kaikki on saatu kiinni, ja saamme nämäkin.
Merkittävä osa terrorismin aallosta johtuu ulkomaisesta ohjailusta.
Käytämme sekä hyökkäys- että puolustuskeinoja -
ja käytämme niitä entistä enemmän tasataksemme tilit murhaajien kanssa -
ja niiden kanssa, jotka lähettävät heitä läheltä ja kaukaa.
Annan täyden tukeni komentajille ja sotilaille, -
jotka uurastavat yötä päivää asukkaita ja meitä kaikkia suojellakseen.
Meidän kaikkien pitää tukea heitä.
Kentällä tapahtuva merkittävä muutos pitää ymmärtää.
Se liittyy Iranin antamaan rahoitukseen -
ja aseiden levittämiseen Iranin käskystä.
Iran pyrkii kaikin keinoin vahingoittamaan Israelin kansalaisia.
Saamme terroristit kiinni ja tartumme lisätoimiin, -
jotta Israelin kansalaisten turvallisuus taataan, -
ja vaadimme syyllisiltä kovan hinnan.
Tappavien terrori-iskujen lisäännyttyä -
IDF ja rajapoliisin erikoisyksiköt yhteistyössä Shin Betin kanssa -
suorittivat laajoja terrorismin vastaisia toimia -
Juudeassa ja Samariassa viime yönä. He pidättivät 32 terrorismista epäiltyä.
Pidätettyjen joukossa oli kaksi epäiltyä, -
jotka IDF:n tiedotusyksikön mukaan tunnustivat eilisen ampumaiskun, -
jossa israelilaisnainen murhattiin ja israelilaismies sai vakavia vammoja.
Nämä epäillyt ovat keskenään sukua ja asuvat Hebronissa.
He ohjasivat israelilaisjoukot murha-aseen luo.
Terroristit luovutettiin Shin Betille lisäkuulusteluja varten.
Heti kun terrori-isku oli tapahtunut, -
prikaatin joukot ja turvallisuusjoukot saapuivat hyvin nopeasti.
Hebron ja lähikylät suljettiin siksi aikaa, kun etsimme terroristeja.
Ajojahti kesti läpi yön, kunnes saimme napattua kaksi terroristia -
ja paikannettua murha-aseen.
Puolustusministeri Joav Gallant piti mittavan turvallisuusarvion -
puolustusministeriössä Tel Avivissa turvallisuuspäällystön kanssa.
Paikalla olivat IDF:n esikuntapäällikkö, kenraaliluutnantti Herzi Halevi, -
Shin Betin johtaja Ronen Bar, -
tiedusteluosaston komentaja, kenraalimajuri Aharon Haliva, -
ja strategiaosaston komentaja, kenraalimajuri Tal Kelman, -
joka johtaa Iraniin liittyviä toimia.
Kokouksessa keskityttiin välittömiin turvallisuushaasteisiin, -
jotka liittyvät israelilaisten vastaiseen terrorismiin -
eritoten Juudeassa ja Samariassa.
Vaikka Israel pohtii, miten se aikoo edetä asiassa, -
Teheranissa IRGC:n Quds-joukkojen komentaja, -
prikaatinkenraali Esmail Qaani, piti puheen IRGC:n komentajille.
Hän julisti kerskuen, -
että Iran on onnistunut saamaan yliotteen Israelista koko Lähi-idässä.
Hiljattain Libanonissa, Syyriassa ja Irakissa vieraillut Qaani -
ylisti myös Iranin palestiinalaiskätyreitä ja painotti, -
että viime aikoina niin sanotut vastarintajoukot -
ovat tehneet 15―30 iskua päivittäin sionistihallintoa vastaan Länsirannalla.
Hän vihjasi Iranin vaikuttaneen vihollisuuksien kärjistämiseen.
Qaanin kommentit olivat toistoa -
IRGC:n pääkomentajan, Hossein Salamin, puheista.
Salami keskittyi Iranin strategisiin tavoitteisiin, -
kuten USA:n läsnäolon poistamiseen Lähi-idästä.
Salami väitti, että IRGC on onnistunut saamaan yliotteen -
USA:sta, Israelista ja näiden Lähi-idän liittolaisista -
USA:n strategiseen umpikujaan nähden.
Damaskoksen ilmatilassa nähtiin viime yönä ohjuksia, -
jotka iskivät eri kohteisiin lähistöllä.
Assadin hallinto syytti pommituksesta taas Israelia.
Yöllisen iskun kohteena oli kaksi sotilasrakennusta, -
joista toinen lähellä Damaskoksen lentoasemaa -
ja toinen Al Kiswan alueella.
Syyrialaisraporttien mukaan isku aiheutti materiaalivahinkoja -
ja yhden kuolonuhrin.
IDF:n tiedotusyksiköstä ei kuitenkaan vahvistettu eikä kiistetty -
väitettyä osallisuutta iskuun, kun TV7 pyysi kommenttia.
Iranin ulkoministeriön tiedottaja Nasser Kanaani korosti, -
että hiljattain hyväksytty USA:n ja Iranin vankienvaihtosopimus -
etenee suunnitelmien mukaan.
Viisi USA:n ja Iranin kaksoiskansalaista, -
jotka Iran on syyttä pidättänyt, vapautetaan, -
ja USA vapauttaa useita pidätettyjä Iranin agentteja -
ja noin kuusi miljardia dollaria jäädytettyjä Iranin varoja.
Kanaanin mukaan sopimus viedään päätökseen kahdessa kuukaudessa.
Sopimuksen täytäntöönpanolle arvioitu enimmäisaika -
on noin kaksi kuukautta.
Tähän mennessä saatujen tietojen ja sopimuksissa edistymisen mukaan -
niissä edistytään hyvin.
Toivomme, että sopimus pannaan kokonaan toimeen tässä aikarajassa, -
ja toivomme, että myös luottamuksen rakentamisen vaatimaa pohjaa -
harkitaan muissa asioissa etenemisen kannalta.
Useat viranomaiset tunnustavat USA:n ja Iranin kirjoittamattoman järjestelyn,
että Iran rajoittaa ydinrikastusta enintään 60-prosenttisuuteen -
vastineeksi pakotehelpotuksista.
Ulkoministeriön lehdistötilaisuudessa USA:n turvallisuusneuvoston -
strategiaviestintäkoordinaattori, kontra-amiraali John Kirby, -
ei vahvistanut eikä kiistänyt sopimushuhuja.
Yritämme vain saada USA:n kansalaiset kotiin.
Kiistättekö, ettei Iranin kanssa ole ymmärrys...
Jos kysytte ymmärryksestä, niin toivottavasti Iran ymmärtää, -
että Iranin droonitoimituksia Venäjälle sotaa varten ei voida hyväksyä, -
ei Iranin tukea terroristiverkostoille pitkin Lähi-itää -
eikä Iranin jatkamia hyökkäyksiä Persianlahden merenkulkua vastaan.
Juuri siksi USA kasvattaa sotilaallista läsnäoloaan.
En osaa sanoa, mitä Iranin hallinto ymmärtää.
Voin vain kertoa, mitä olemme sanoneet -
ja mitä edelleen painotamme Iranin vakautta horjuttaviin toimiin liittyen.
Vaikka Kirby ei myöntänyt järjestelyn olemassaoloa, hän sanoi, -
että USA ilahtuisi Iranin ydintoiminnan muutoksista.
Jos Iran on ottanut askeleita hillitäkseen uraanin rikastamista...
En voi vahvistaa, onko näin tapahtunut, mutta se olisi hyvä asia.
Se ei silti tarkoita, että pesemme kätemme -
kaikista muista horjuttavasta toimista ja Iranin aiheuttamista uhkista.
Kiitos seurasta!
TV7 Israel toimii lahjoitusten varassa.
Jos tuotantomme on siunannut sinua ja haluat auttaa lähetysten jatkumista,-
harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille.
Olen Ma'ayan Hessen. Siunattua illanjatkoa! Huomiseen.
Suomennos: Maija Tuukkanen